আব্দুল গণি ভূঞা অভিযোগ করে বলেন, ‘গত ৩০শে জুন দুপুরে আব্দুল মান্নানের ছেলে জসিম উদ্দিন এলাকার কিছু সালিশকারীকে ভাড়া করে এনে আমার বিরুদ্ধে লেলিয়ে দেন। তাদের মাধ্যমে হুমকি-ধামকি দেওয়ানো হয় যাতে দখলকৃত বাড়ির জায়গাটি জসিমের নামে রেজিস্ট্রি করে দেই। রাজি হইনি বলে জসিমউদ্দিন ও তার লোকজন আমাদের বাড়ির চারপশে থাকা সীমানা খুঁটি ভেঙে ফেলে। জসিমউদ্দিন এখন হুমকি দিচ্ছে দখলকৃত জায়গাটি তার নামে রেজিস্ট্রি করে না দিলে আমাদেরকে পুরো বাড়ি থেকেই উচ্ছেদ করা হবে। এ অবস্থায় আমরা নিরাপত্তাহীনতায় ভুগছি। এ ব্যাপারে আমরা প্রশাসনের হস্তক্ষেপ কামনা করছি। গত ৩০শে জুন এ নিয়ে তাড়াইল থানায় একটি জিডিও করেছি। কিন্তু জায়গা উদ্ধারে পুলিশ কোনো তৎপরতা দেখাচ্ছে না। পুলিশ বলছে সামাজিকভাবে মীমাংসা করে ফেলতে। আমরা তো আমাদের জায়গা দিয়ে মীমাংসা করতে পারি না।’